Gescherin sijainti Borkenin piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
**Gescher** on kaupunki Nordrhein-Westfalenin osavaltiossa läntisessä Saksassa. Se sijaitsee historiallisen Münsterlandin länsiosassa.

Maantiede
---------

Gescher sijaitsee osavaltionsa luoteisosassa noin 55 kilometriä Essenistä pohjoiseen ja noin 80 kilometriä Düsseldorfista pohjoiskoilliseen. Kaupungin halki virtaa Berkel, joka on IJsselin sivujoki. Koillisessa kaupunkia erottaa Dinkel naapurikunta Rosendahlin alueesta. Dinkel on Vechten sivujoki.

Gescheriin liitettiin vuonna 1969 maalaiskunnat Büren, Estern, Harwick, Tungerloh-Capellen ja Tungerloh-Pröbsting. Samana vuonna Gescher sai kaupunkioikeudet. Gescherin naapurikuntia ovat pohjoisesta myötäpäivään Stadtlohn, Rosendahl, Coesfeld, Reken, Velen ja Südlohn.

Historia
--------

Kellovalimo. Gescherin virallinen nimi on Glockenstadt Gescher.
Gescherin kylä sai nimensä Gasgare-nimiseltä maatilalta. Kylän perustaminen on ajoitettu vuosiin 985–1020. Kylä kasvoi pikkuhiljaa Coesfeldin ja Stadtlohnin yhdistävän maantien varrelle. 1600-luvulla käyty kolmikymmenvuotinen sota haittasi Gescherin kehitystä. Seuraava vuosisata oli sitä vastoin myönteisen kehityksen aikaa: taloussuhdanne pysyi positiivisena vuosikymmeniä. Gescherin keskustan asemakaava pysyi varsin muuttumattomana aina 1900-luvun puoleen väliin, jonka jälkeen paikkakunta urbanisoitui väestönkasvun ja myönteisen talouskehityksen myötä. DDR:stä paenneet ihmiset vaikuttivat voimakkaasti väkimäärän lisääntymiseen.

Gescherissä asui toisen maailmansodan aikaan neljä juutalaista perhekuntaa, joihin kuului 20 ihmistä. Kansallissosialistit kyydittivät heidät Riikaan murhattaviksi.

Gescherin historialliseen rakennuskantaan kuuluu esimerkiksi hallikirkko St. Pankratius.

Talous ja liikenne
------------------

Gescherin elinkeinoelämää edustavat muun muassa yritykset Huesker Synthetic (geosynteettiset materiaalit, tekniset tekstiilit) ja Ruthmann Holdings. Kaupungin halki kulkee etelä–pohjoissuuntaisesti moottoritie BAB 31, joka risteää Bundesstraße 525:n kanssa keskustan kaakkoispuolella.

Lähteet
-------

1. ↑  Tabelle : 05554016 *Landesdatenbank.de*. Information und Technik Nordrhein-Westfalen Statistisches Landesamt. Viitattu 24.2.2024. (saksaksi)
2. ↑  Entfernung von Gescher, Deutschland nach Düsseldorf, Deutschland *Entfernungsrechnerkm.com*. Viitattu 24.2.2024. (saksaksi)
3. ↑  Station A : Welcome *Zeitundraumgescher.de*. Zeit und Raum e.V.. Viitattu 29.2.2024. (englanniksi)
4. ↑  Glockenstadt Gescher : Übersicht Online-Services *Gescher.de*. Stadt Gescher. Viitattu 29.2.2024. (saksaksi)
5. ↑  Beginnings of the local history *Zeitundraumgescher.de*. Zeit und Raum e.V.. Viitattu 29.2.2024. (englanniksi)
6. ↑  Was von den Ermordeten blieb *Azonline.de*. Allgemeine Zeitung. Viitattu 29.2.2024. (saksaksi)
7. ↑  Kirchen *Gescher.de*. Stadt Gescher. Viitattu 24.2.2024. (saksaksi)
8. ↑  Geschichte : Huesker Geokunststoffe – aus Erfahrung zuverlässig *Huesker.de*. Huesker Synthetic. Viitattu 24.2.2024. (saksaksi)
9. ↑  Ruthmann *Ruthmann.de*. Ruthmann Holdings. Viitattu 24.2.2024. (saksaksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Gescher**.
* Gescher, Nordrhein-Westfalen, Saksa — Sunrise, Sunset and Daylength

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Gescher 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Israel
* Yhdysvallat

 |
|  |
| Maantieteelliset | 
* MusicBrainz area

 |

 |